དུས་སྐབས་གཉིས་པ།བོད་ཀྱི་རྒྱལ་རབས་༢༧པ་ལྷ་ཐོ་ཐོ་རི་གཉན་བཙན་གྱི་སྐུ་དུས་སུ་དེ་སྔའི་སྨན་དཔྱད་ལག་ལེན་མ་ཉམས་དར་བཞིན་པའི་སྟེང་དུ་རྒྱ་གར་ནས་བི་ཇི་དགའ་བྱེད་དང་བི་ལྷ་དགའ་མཛེས་ཟེར་བའི་སྨན་པ་གཉིས་བོད་དུ་ཕེབས།གསོ་དཔྱད་ཀྱི་ལག་ལེན་གནང་བས་ནམ་ཞིག་ན་རྒྱལ་པོས་ཀྱང་གསན་ནས་དགའ་བསུ་དང་གཟེངས་བསྟོད་གནང་།ཕྱི་ཕྱོགས་ཀྱི་གསོ་དཔྱད་ལག་ལེན་དང་བོད་ལུགས་གསོ་དཔྱད་མཉམ་འབྲེལ་ཐོག་ནད་བཅོས་སྨན་དཔྱད་ཀྱི་ལག་ལེན་གནང་།སྨན་པ་དུང་གི་ཐོར་ཅོག་ཅན་སོགས་སྨན་པ་ཁག་གཅིག་སྐྱོང་གནང་བ་སོགས་ཕྱི་ཕྱོགས་དང་ཐོག་མའི་འབྲེལ་ཟབ་བཙུགས་ཏེ་གསོ་དཔྱད་ཀྱི་བྱ་བ་གོང་མཐོར་བཏང་ཡོད།དུས་སྐབས་འདིར་བོད་དུ་དམ་པ་ཆོས་ཀྱི་དབུ་བརྙེས་ཞེས་གྲགས།དེ་ནས་ད་བར་མི་ལོ་༡༧༩༡སོང་།